แหล่งข่าวยังระบุว่า ห้วงเวลาที่จะมีการลอบวางระเบิดคือ ระหว่างวันที่ 16-20 ก.ย. โดยเฉพาะวันที่ 16 ก.ย.ของทุกปีจะเป็นวันก่อตั้งขบวนการมูจาฮีนดีนปัตตานีหรือ GMP ที่เป็นกลุ่มที่มีเป้าหมายเพื่อการต่อสู้ปลดแอกจังหวัดชายแดนภาคใต้และเป็นวันสถาปนาเป็นรัฐปัตตานีดารุลมาอารีฟ โดยกลุ่มนี้เป็นที่รู้จักกันในอีกชื่อหนึ่งว่า มูจาฮีนปัตตานีหรือมูจาฮีดีน ที่หมายถึงกลุ่มนักต่อสู้ในหนทางของพระเจ้า หรือนักรบเพื่อศาสนา กลุ่มนี้มีบทบาทในการเคลื่อนไหวและพยายามรวบรวมกลุ่มต่างๆ เข้าด้วยกัน โดยเน้นงานด้านการฝึกอบรมสมาชิกและงานด้านการเมืองสำหรับกลุ่มนี้มีสำนักงานอยู่ในประเทศมาเลเซียส่วนแกนนำคนสำคัญส่วนใหญ่แยกตัวมาจากขบวนการแนวร่วมปลอดปล่อยอิสลามปัตตานี หรือ BIPP เดิม หรือเดิมคือ BNPP ซึ่งที่ผ่านมาการรวมตัวของแต่ละกลุ่มไม่ประสบผลสำเร็จเท่าที่ควร ต่อมาจึงได้ร่วมกับกลุ่มพันธมิตรก่อตั้งเป็น แนวร่วมเพื่อเอกราชปัตตานี หรือ เบอร์ซาตู BERSATU และปรากฏการเคลื่อนไหวด้านการเมืองอยู่ในประเทศมาเลเซีย"เหตุการณ์ที่ผ่านมาเจ้าหน้าที่คาดว่าเป็นการปฏิบัติการของกลุ่มนี้และในวันที่ 16 ก.ย. - 20 ก.ย.นี้อาจมีการก่อเหตุใหญ่อีกระลอก"
กลุ่มใดที่เป็นกลุ่มที่มีเป้าหมายเพื่อการต่อสู้ปลดแอกจังหวัดชายแดนภาคใต้ 
มูจาฮีนดีนปัตตานี